CELEX: 62012CA0519
Language: mt
Date: 2013-10-17 00:00:00
Title: Kawża C-519/12: Sentenza tal-Qorti tal-Ġustizzja (Is-Seba’ Awla) tas- 17 ta’ Ottubru 2013 (talba għal deċiżjoni preliminari tal-Kúria — l-Ungerija) — OTP Bank Nyilvánosan Működő Részvénytársaság vs Hochtief Solution AG (Ġurisdizzjoni tal-qrati, rikonoxximent u eżekuzzjoni tas-sentenzi f’materji ċivili u kummerċjali — Regolament (KE) Nru 44/2001 — Ġurisdizzjoni speċjali — Artikolu 5 (1)(a) — Kunċett ta’ “materji kuntrattwali” )

14.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 367/20
            
         Sentenza tal-Qorti tal-Ġustizzja (Is-Seba’ Awla) tas-17 ta’ Ottubru 2013 (talba għal deċiżjoni preliminari tal-Kúria — l-Ungerija) — OTP Bank Nyilvánosan Működő Részvénytársaság vs Hochtief Solution AG
   (Kawża C-519/12) (1)
   
   (Ġurisdizzjoni tal-qrati, rikonoxximent u eżekuzzjoni tas-sentenzi f’materji ċivili u kummerċjali - Regolament (KE) Nru 44/2001 - Ġurisdizzjoni speċjali - Artikolu 5 (1)(a) - Kunċett ta’ “materji kuntrattwali”)
   2013/C 367/34
   Lingwa tal-kawża: l-Ungeriż
   
      Qorti tar-rinviju
   
   Kúria
   
      Partijiet fil-kawża prinċipali
   
   
      Rikorrenti: OTP Bank Nyilvánosan Működő Részvénytársaság
   
      Konvenuta: Hochtief Solution AG
   
      Suġġett
   
   Talba għal deċiżjoni preliminari — Kúria — Interpretazzjoni tal-Artikolu 5(1)(a) tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42) — Ġurisdizzjoni tal-qorti ta’ Stat Membru f’materji kuntrattwali — Azzjoni mressqa minn kreditur, fuq il-bażi ta’ kuntratt ta’ kreditu, kontra kumpannija li għandha sehem li jagħtiha kontroll fil-kumpannija debitriċi li hija parti fil-kuntratt skont ir-regoli nazzjonali speċifiċi li jirregolaw ir-responsabbiltà ta’ din l-ewwel kumpannija
   
      Dispożittiv
   
   Ma tistax titqies bħala li taqa’ taħt “materji kuntrattwali” fis-sens tal-Artikolu 5(1)(a) tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali, kwistjoni bħal dik inkwistjoni fil-kawża prinċipali, li fiha l-leġiżlazzjoni nazzjonali timponi fuq persuna l-obbligu li tissodisfa djun ta’ kumpannija li għandha l-kontroll tagħha, minħabba l-fatt li din il-persuna naqset milli tissodisfa l-obbligi ta’ dikjarazzjoni konsekuttivi ta’ teħid ta’ kontroll ta’ din il-kumpannija.
   
      (1)  ĠU C 46, 16.2.2013